
Parlamentul României

Camera Deputaţilor

Comisia pentru apărare, ordine                                   Bucureşti, 27.05.2009                                                                                                           

publică  şi  siguranţă  naţională                                       PL. x. 254/2009                                                                                                                    
          Nr.32/295/2009

RAPORT

asupra proiectului de Lege privind aprobarea Ordonanţei de urgenţă a Guvernului nr. 26/2009 pentru modificarea Ordonanţei de urgenţă a Guvernului nr. 105/2001 privind frontiera de stat a României
1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 26/2009 pentru modificarea Ordonanţei de urgenţă a Guvernului nr. 105/2001 privind frontiera de stat a României, trimis cu adresa nr. PL.x 254 din 6 mai 2009 şi înregistrat cu nr. 32/295 din aceeaşi dată.


2. Consiliul Legislativ, cu nr. 177/12.03.2009, a avizat favorabil proiectul ordonanţei de urgenţă.

3. Comisia juridică, de disciplină şi imunităţi, Comisia pentru buget, finanţe şi bănci şi Comisia pentru administraţie publică, amenajarea teritoriului şi echilibru ecologic au emis avizele favorabile nr. PL-x 254, nr. 22/291/13.05.2009, respectiv nr. 26/446/19.05.2009. 

     4. Prezentele modificări aduse Ordonanţei de urgenţă a Guvernului nr. 105/2001 se referă, în principal, la administrarea de către Poliţia de Frontieră Română a lucrărilor de întreţinere a culoarului şi fâşiei de protecţie a frontierei de stat, inclusiv  repararea semnelor de frontieră, precum şi la realizarea măsurătorilor topografice clasice şi GPS în procesul de marcare şi verificare a frontierei de stat.
5. Proiectul de lege face parte din categoria legilor organice şi se adoptă potrivit prevederilor art. 76 alin. (1) din Constituţia României, republicată.

6. La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul comisar Octavian Ghercu – consilier juridic în cadrul Inspectoratului General al Poliţiei de Frontieră. 

7. La lucrări au fost prezenţi 19 deputaţi din totalul de 24 de membri ai Comisiei. 

    Raportul Comisiei a fost adoptat cu unanimitate de voturi.

8. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii, în şedinţa din 26 mai 2009, membrii Comisiei au hotărât să propună plenului Camerei Deputaţilor adoptarea  proiectului de Lege privind aprobarea Ordonanţei de urgenţă a Guvernului nr. 26/2009 pentru modificarea Ordonanţei de urgenţă a Guvernului nr. 105/2001 privind frontiera de stat a României în forma adoptată de Senat.
Preşedinte, 

 Costică Canacheu 

Şef serviciu, Mihai Ţăranu 

Către

BIROUL PERMANENT AL

CAMEREI DEPUTAŢILOR

Înaintăm, alăturat, RAPORTUL asupra proiectului Lege privind aprobarea Ordonanţei de urgenţă a Guvernului nr. 26/2009 pentru modificarea Ordonanţei de urgenţă a Guvernului nr. 105/2001 privind frontiera de stat a României, trimis cu adresa nr. PL.x 254 din 6 mai 2009 şi înregistrat cu nr.32/295 din aceeaşi dată.


În raport de obiectul şi conţinutul acestuia, proiectul de lege face parte din categoria legilor organice.

Preşedinte, 

Costică Canacheu

